In nomine Verbi incarnati. Notum sit omnibus sub norma catholicæ fidei nobiliter viventibus, qualiter ego Gontrudis dono Deo et sanctis apostolis ejus Petro et Paulo, pro remedio animæ meæ et filii mei Bladini, aliquid de mea hereditate quæ sita est in pago Augustidunensi, in villa Vallis quæ vulgo Vallis Misina vocatur: hoc est unum mansum cum servo qui in eo manet, nomine Adalbaldo, et uxore ejus Osanna nomine, et infantibus eorum, et cum omnibus ad ipsum mansum pertinentibus, et alium servum, nomine Constantium. Et ut hæc nostra donatio firma permaneat, manu propria firmavi testibusque tradidi roborandam. S. Gontrudis, quæ fieri et firmare rogavit. S. Frodeldis, filiæ ipsius. S. Gonterii archipresbiteri. S. Job presbiteri. S. Loddonis. Actum Cluniaci publice, die veneris, regnante Rotberto rege.